Joséphine Jaans
D'Joséphine Jaans, gebuer zu Rëmeleng de 6. September 1890, a gestuerwen zu Lëtzebuerg de 6. Abrëll 1988, bestuet Jacquemart-Jaans, war eng lëtzebuergesch Lycéesprofessesch, Sportsfonctionnairin, Resistenzlerin a Fraerechtlerin.

Si huet sech Zäit hires Liewens fir de soziale Wuelstand, Fraerechter an de Fraesport agesat a war bis zu hirem Doud Member a Presidentin vun der Œuvre nationale de secours grande-duchesse Charlotte.

Si war d'Fra vum Gustave Jacquemart.

De 16. Mee 2017 huet de Stater Gemengerot decidéiert, eng nei Strooss um Belair no hir ze nennen; och zu Bartreng ass eng Strooss no hir genannt.

Gebuer 1890
Gestuerwen 1988
Fraerechtlerinnen
Lëtzebuergesch Resistenzler
Lëtzebuergesch Lycéesprofesseren